ถกระบบความปลอดภัยในสถานศึกษา
กอปศ.ชี้เป็นมิติสำคัญที่ต้องมี จี้ออกกฎกระทรวงวางกลไกหาผู้รับผิดชอบ,ศ.นพ.จรัส สุวรรณเวลา ประธานคณะกรรมการอิสระเพื่อปฏิรูปการศึกษา (กอปศ.) เผยหลังประชุม กอปศ.ว่า ได้หารือภาพใหญ่การจัดการศึกษาตลอดชีวิต ที่รัฐธรรมนูญแห่งราชอาณาจักรไทย 2560 ระบุว่าการศึกษาไม่ใช่เรื่องของโรงเรียนอย่างเดียวแต่เป็นการจัดการศึกษาตลอดชีวิตของเด็กทุกกลุ่ม ซึ่งอยู่ระหว่างจัดทำรายละเอียดเพิ่มเติมบางประเด็นของการจัดการศึกษาตลอดชีวิตเพื่อให้เกิดความชัดเจนมากยิ่งขึ้น นอกจากนี้ ยังได้หารือการสร้างระบบความปลอดภัยในสถานศึกษาและระบบสวัสดิภาพของนักเรียนในโรงเรียน ซึ่งกอปศ.เห็นความสำคัญแต่เนื่องจากมีข้อกฎหมายที่เกี่ยวข้องจำนวนมาก ดังนั้นจะมีการจัดรับฟังความคิดเห็นจากประชาชนในพื้นที่ต่างๆ เพื่อให้เกิดความชัดเจนในการนำไปปฏิบัติต่อไป,รศ.ดารณี อุทัยรัตนกิจ รองประธานคณะกรรมการอิสระเพื่อปฏิรูปการศึกษา (กอปศ.) กล่าวว่า ร่าง พ.ร.บ.การศึกษาแห่งชาติ พ.ศฉบับใหม่ มาตรา 54 ระบุว่า ให้สถานศึกษาจัดให้มีบริการเพื่อสนับสนุนการจัดการศึกษาทั้งเรื่องการสร้างระบบความปลอดภัยและสวัสดิภาพนักเรียนในโรงเรียน รวมถึงระบบขนส่งผู้เรียน ซึ่งประเด็นเหล่านี้ถือเป็นระบบสำคัญที่มากกว่าการจัดการเรียนการสอน เพราะเมื่อโรงเรียนทำให้เด็กรู้สึกว่ามาเรียนแล้วไม่ปลอดภัยแม้จะจัดการเรียนการสอนดีแค่ไหนก็ไม่สามารถทำให้เด็กเกิดการเรียนรู้ได้ ผลการศึกษาวิจัยเกี่ยวกับมิติความปลอดภัยของนักเรียนในโรงเรียน 5 ด้าน ได้แก่ 1.อุบัติเหตุ ทั้งกายภาพ สิ่งแวดล้อม เช่น เครื่องเล่น ที่เกิดตลอดเวลาแต่เราไม่ทราบ 2.ความรุนแรงในโรงเรียนทั้งร่างกายและจิตใจ ไม่ว่าจะเป็นการทะเลาะระหว่างนักเรียน ความรุนแรงในโลกโซเชียล และความรุนแรงระหว่างครูและเด็ก 3.ความรุนแรงจากบุคคลในครอบครัว 4.ความปลอดภัยในสถานศึกษา เช่น สุขอนามัย หรือมลพิษในโรงเรียน และ 5.ภัยพิบัติและโรคติดต่อในโรงเรียน,กอปศ.เห็นว่า มิติเหล่านี้เป็นประเด็นสำคัญที่ต้องกระตุ้นและสร้างผู้รับผิดชอบ รวมทั้งกลไกที่มีประสิทธิภาพโดยคณะกรรมการสถานศึกษาต้องมาดูแลอย่างจริงจัง ขณะเดียวกันโรงเรียนต้องเป็นฐานให้ความรู้มิติความปลอดภัยของนักเรียน และในอนาคตเมื่อร่าง พ.ร.บ.การศึกษาแห่งชาติมีผลบังคับใช้ ต้องมีการออกกฎกระทรวงที่เกี่ยวข้องให้มีผู้รับผิดชอบด้านความ ปลอดภัยโดยตรงเหมือนเป็นการประกันคุณภาพสถานศึกษา รศ.ดารณีกล่าว.
เผยหลังประชุม กอปศ.ว่า ได้หารือภาพใหญ่การจัดการศึกษาตลอดชีวิต ที่รัฐธรรมนูญแห่งราชอาณาจักรไทย 2560 ระบุว่าการศึกษาไม่ใช่เรื่องของโรงเรียนอย่างเดียว
การจัดการศึกษา,โรงเรียน,ระบบความปลอดภัยในสถานศึกษา,สวัสดิภาพของนักเรียน,การจัดการเรียนการสอน,การศึกษา